VIDEOTUTORIAL. RESOLUME
En aquest vídeo parlarem sobre Resolume
i les interaccions que podem establir entre so i vídeo en aquest software.
Resolume és un sampler audiovisual a la vegada que un media server
i és un dels softwares clàssics per llançar vídeo a temps real.
La composició de la interfície és força bàsica.
Ara mateix no m'estendré a explicar-la,
però bàsicament es compon d'una sèrie de capes
i una graella de vídeos que puc disparar en qualsevol moment.
En aquest projecte, tinc quatre capes,
amb jerarquia de la capa superior.
Això vol dir que, si tenim un vídeo a la capa de dalt,
el que veurem serà el vídeo de la capa de dalt,
llevat que li apliquem una opacitat
que ens permeti fer una mescla entre ambdues capes.
Aquest projecte és un projecte d'un directe audiovisual
de Fernando Costa
i tinc diferents metodologies de treball.
Una metodologia de treball
és la de treballar amb samplers o loops de vídeo
que puc anar llançant al ritme de la música.
En aquest cas, els loops ja tenen una durada
que encaixa amb el tempo i el compàs de la cançó amb què estic treballant
i només he d'encaixar-los a principi o final de compàs.
Puc anar escollint el vídeo que vull disparar
i puc treballar amb vídeos
a la capa de dalt.
Tinc tres capes per sobre d'un vídeo base
sobre el qual vaig treballant.
Com us dic, aquests clips de vídeo ja tenen una durada determinada
perquè encaixin amb el tempo i el compàs de la música.
Una altra metodologia és disparar vídeos
que tenen una durada determinada,
que duren exactament el mateix que la cançó
i que ja tenen una sèrie d'efectes editats,
sincrònics amb la música.